Iti Welcome Address, impeksa ni Mr. Fidel Sinampaga, LAYPIC Leader ti pannakaawis ti sangka-simbaanan ti IFI-Cabugao a mangimatang iti kulminasion ti Mayflower Festival 2013 a tinawen a maar-aramid iti Simbaan-Aglipayano kas panagpipinnatalged, panangpairut ti panagsisinninged ken panangpataud ti pundo a mangpasayaat ti Simbaan.
Nakikaysa ken kinoronaan da Vice Mayor Danny Q. Gazmen ken MSWD Officer Mrs. Lydia S. Gazmen ni Reyna Jenby Grace Somera 1st a nangituray kadagiti pito a prinsesa a da: 1st Princess Christine Mae Paras; 2nd Princess Remalyn Segui; 3rd Princess Jenny Basuil; 4rth Princess Kriza Mae Suniega; 5th Princess Winnielyn Saupan; 6th Princess Roxette Sapinoso; ken 7th Princess Nicole Tabangin.
Makaparay-aw met dagiti naiballaet nga intermission number dagiti Youth of Iglesia Filipina Independiente (YIFI) ken iti IFI Cabugao Choir babaen kadagiti moderno a sala ken panagtokar ti banda.
Imbanda dagiti nagannak dagiti Sashes kadagiti Prinsesa idinto ta da Mr. & Mrs. Jufel Glenn Somera ti nangted ti Sash ken Capa ken ni Reyna Jenby Grace 1st. Nakoronaan met dagiti Prinsesa babaen kadagiti natudingan a sangaili iti dayta nga okasion.
Iti Mensahe ni Vice Mayor Danny Q. Gazmen, kimmablaaw ken nagyaman iti pannakaawisda iti okasion ti Simbaan IFI. Innayonna a napateg met kadakuada ti Simbaan gapu ta nakipagbangon dagiti appoda a lallakay iti pannakaipasdek daytoy a pammati.
Dinayaw ti Bise Mayor iti natanipkel a panagtitipon dagiti Parishioners ken iti panagkaykaysada iti aniaman nga igannuatda a mangpasayaat ti sektorda.
Ni Ms. Arcelie Sonido 1st ti Outgoing Queen.
Nangipaay ti Closing Remarks ni Rev. Fr. Joseph Badua, Parish Priest ket kimmablaaw ken nagyaman met kadagiti Parishioners, Opisiales ti LAYPIC, WOPIC ken YIFI iti pannakabuangay daytoy nga aktibidad. Pinagyamananna pay ti LGU-Cabugao nga imbagian ni Vice Mayor & Mrs. Danny Q. Gazmen iti pannakikaysada ken tultulongda kadagiti programa ken aktibidades ti Simbaan-Aglipayano iti Cabugao, Ilocos Sur.
Nagpaay nga Emcee da Mrs. Judelyn Marzo, Mrs. Myrna Jara ken ni Mrs. Mayflor Sumoba. # (Web In-Action)
ilo_Latn eng_Latn ilo_Latn ilo_Latn ilo_Latn ilo_Latn yor_Latn ilo_Latn ilo_Latn